gl es gl gl gl gl gl gl gl gl en gl en gl gl gl es gl gl nb pt gl it gl gl gl gl gl vi gl gl gl gl gl lt gl
EOI Vilagarcía de Arousa: Difusión Erasmus+: maio 2021
Proxecto KA104 "Observamos: Inclusión contra o abandono"
venres, 28 de maio de 2021
Difusión do proxecto da EOI Vilagarcía no X Congreso IPCL do IP Leiría en liña 28-29 maio 2021
Como froito das nosas relacións de internacionalización iniciadas fai anos, e intensificadas recentemente, e malia o parón obrigado pola situación de pandemia, a EOI de Vilagarcia foi invitada a participar na sesión plenaria do X Congreso en Investigación, Prácticas e Contextos en Educación (IPCE), realizado online en liña 28-29 maio 2021.
Nas palabras dos propios organizadores, este congreso internacional pretende contribuir ao desenvolvemento da teoría e da práctica educativa. A conferencia IPCE encádrase nas numerosas actividades levadas a cabo polo Politécnico de Leiría, cuxo obxectivo é fomentar a colaboración entre investigadores, profesores, estudantes e responsables educativos na internacionalización.
No noso caso, hoxe tivemos a oportunidade de contar con Juan M Paz Valle, director, e Victoria Penide López, profesora de alemán e inglés, e coordinadora de Biblioteca e recursos, como relatores desta sesión. Durante o transcurso da mesma, presentaron a realidade das Escolas Oficiales de Idiomas, como centro de titularidade pública de ensino de linguas estranxeiras, así como os avances realizados no marco do noso Proxecto KA104 Erasmus+ 'Observamos: Inclusión contra o abandono'.
Trala contextualización do director Juan Paz, a compañeira Victoria Penide continuou expoñendo as estratexias e liñas de traballo que se dan na EOI de Vilagarcía e que teñen como obxectivo fomentar a inclusión e loitar contra o abandono.
Entre esas estratexias de motivación e inclusión contra o abandono, ademais da propia metodoloxía comunicativa baseada no traballo e capacitación das cinco destrezas de lingua, e a orientación do traballo por tarefas, mostramos as actividades que non ocurre necesariamente na aula, pero que tamén fomenta a motivación e colaboración do alumnado. Entre estas, están a produción autónoma do alumnado na Radio Maré da Biblioteca, como o programa Tupper e Exóticas, que recentemente gañou o resultou gañador do III Concurso de Podcasts - Radio na Biblio.
Finalizamos a nosa sesión explicando a nosa participación en proxectos de internacionalización e colaboración que fomentan a creación de sinerxias motivadoras e inclusivas nas aulas. Por un lado, falamos do consorcio Sblendid do CAFI con outras 10 EOI de Galicia, no que traballamos como levar a semipresencialidade na aula de linguas. E por outro lado, falamos da nosa andaina dentro do programa eTwinning, facendo fincapé na nosa distinción de centro eTwinning e lanzando a difusión do proxecto 'No camiño' para o curso 2021-2022.
Queremos agradecer a Romain Gillain, así como a todos e todas as persoas organizadoras do congreso pola súa invitación a participar e facemos extensible a invitación a visitar a nosa Escola e seguir fomentando e fortalecendo as redes de internacionalización.
Aquí podedes visualizar a presentación.
ás maio 28, 2021 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Publicacións máis recentes Publicacións máis antigas Inicio
Subscribirse a: Publicacións (Atom)
Informar dun uso inadecuado
Tema Simple. Con tecnoloxía de Blogger.